हेली स्टेनफेल्ड

हेली स्टेनफेल्ड (जन्म ११ डिसेम्बर १९९६) एक अमेरिकी अभिनेत्री र गायिका हुन्।  उनले चलचित्र ट्रू ग्रिट (सन् २०१०) बाट आफ्नो करियरमा सफलता प्राप्त गरेकी थिइन्, जसका लागि उनलाई एकेडेमी पुरस्कार र बाफ्टा पुरस्कारमा नामाङ्कन सहित विभिन्न प्रशंसाहरू प्राप्त भएका थिए।

स्टेनफेल्डले पिच परफेक्ट चलचित्र शृङ्खला (सन् २०१५-२०१७) र द एज अफ सेभेन्टिन (सन् २०१६) मा निभाएका भूमिकाका लागि व्यापक मान्यता प्राप्त गरेकी थिइन्, जसले उनलाई गोल्डेन ग्लोब पुरस्कारमा नामाङ्कन दिलाएको थियो। उनले एन्डर्स गेम (सन् २०१३), बिगिन अगेन (सन् २०१३), बम्बलबी (सन् २०१८) र सिनर्स (सन् २०२५) मा पनि अभिनय गरिसकेकी छन्। उनले स्पाइडर-म्यान: इनटु द स्पाइडर-भर्स (सन् २०१८) र यसको सन् २०२३ को उत्तरकथामा स्पाइडर-वुमन / ग्वेन स्टेसी र नेटफ्लिक्स शृङ्खला आर्केन (सन् २०२१–२०२४) मा भिआईको आवाज दिएकी थिइन्। उनले एप्पल टिभी प्लस शृङ्खला डिकिन्सन (सन् २०१९-२०२१) मा एम्लि डिकिन्सनको भूमिका निभाएकी थिइन्, र सन् २०२१ देखि मार्भल सिनेमेटिक युनिभर्समा केट बिसपको भूमिका निभाएकी छिन्।

स्टेनफेल्डले पिच परफेक्ट २ (सन् २०१५) मा “फ्ल्यासलाइट” प्रदर्शन गरेपछि सङ्गीत क्षेत्रमा मान्यता प्राप्त गरेकी थिइन्। त्यसपछि रिपब्लिक रेकर्ड्ससँग सम्झौता गर्दै, उनले आफ्नो पहिलो एकल गीत "लभ माईसेल्फ" जारी गरेकी थिइन्, र त्यसपछि हाइज (सन् २०१५) तथा हाफ रिटन स्टोरी (सन् २०२०) नामका विस्तारित सङ्गीत संग्रह (EP) पनि जारी गरेकी थिइन्। उनले "स्टार्भिङ", "मोस्ट गर्ल्स" र "लेट मि गो" लगायतका धेरै समीक्षात्मक तथा व्यावसायिक रूपमा सफल गीतहरू पनि जारी गरिसकेकी छन्।

 सन्दर्भ सामग्रीहरू 

 बाह्य कडीहरू 





श्रेणी:सन् १९९६ मा जन्म
श्रेणी:लस एन्जलसका अभिनेत्रीहरू
श्रेणी:अमेरिकी चलचित्र अभिनेत्रीहरू
श्रेणी:अमेरिकी टेलिभिजन अभिनेत्रीहरू
श्रेणी:अमेरिकी पप गायिकाहरू
श्रेणी:अमेरिकी बाल अभिनेत्रीहरू
श्रेणी:अमेरिकी आवाज अभिनेत्रीहरू
श्रेणी:जीवित मानिसहरू